CELEX: 62017CA0328
Language: sk
Date: 2018-11-28 00:00:00
Title: Vec C-328/17: Rozsudok Súdneho dvora (tretia komora) z 28. novembra 2018 (návrh na začatie prejudiciálneho konania, ktorý podal Tribunale Amministrativo Regionale della Liguria – Taliansko) – Amt Azienda Trasporti e Mobilità SpA a i./Atpl Liguria – Agenzia regionale per il trasporto pubblico locale SpA, Regione Liguria (Návrh na začatie prejudiciálneho konania — Verejné zákazky — Postupy preskúmania — Smernica 89/665/EHS — Článok 1 ods. 3 — Smernica 92/13/EHS — Článok 1 ods. 3 — Právo na preskúmanie podmienené predložením ponuky v rámci zadávacieho konania)

28.1.2019   
            
            
               SK
            
            
               Úradný vestník Európskej únie
            
            
               C 35/5
            
         
      Rozsudok Súdneho dvora (tretia komora) z 28. novembra 2018 (návrh na začatie prejudiciálneho konania, ktorý podal Tribunale Amministrativo Regionale della Liguria – Taliansko) – Amt Azienda Trasporti e Mobilità SpA a i./Atpl Liguria – Agenzia regionale per il trasporto pubblico locale SpA, Regione Liguria
      (Vec C-328/17) (1)
      
      ((Návrh na začatie prejudiciálneho konania - Verejné zákazky - Postupy preskúmania - Smernica 89/665/EHS - Článok 1 ods. 3 - Smernica 92/13/EHS - Článok 1 ods. 3 - Právo na preskúmanie podmienené predložením ponuky v rámci zadávacieho konania))
      (2019/C 35/06)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale Amministrativo Regionale della Liguria
      
         Účastníci konania pred vnútroštátnym súdom
      
      
         Žalobkyňa: Amt Azienda Trasporti e Mobilità SpA a i.
      
         Žalovaná: Atpl Liguria – Agenzia regionale per il trasporto pubblico locale SpA, Regione Liguria
      
         Výrok rozsudku
      
      Tak článok 1 ods. 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej smernicou Európskeho parlamentu a Rady 2007/66/ES z 11. decembra 2007, ako aj článok 1 ods. 3 smernice Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov spoločenstva, o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore, zmenenej smernicou 2007/66, sa majú vykladať v tom zmysle, že nebránia vnútroštátnej právnej úprave, ako je právna úprava dotknutá vo veci samej, ktorá neumožňuje hospodárskym subjektom podať návrh na preskúmanie rozhodnutí verejného obstarávateľa, týkajúcich sa zadávacieho konania, na ktorom sa rozhodli nezúčastniť z dôvodu, že na základe právnej úpravy uplatniteľnej na toto konanie bolo zadanie dotknutej verejnej zákazky v ich prospech veľmi nepravdepodobné.
      Je však úlohou príslušného vnútroštátneho súdu, aby podrobne a s prihliadnutím na všetky relevantné okolnosti, ktorými sa vyznačuje kontext veci, ktorá mu bola predložená, posúdil, či konkrétnym uplatnením tejto právnej úpravy nemôže byť právo dotknutých hospodárskych subjektov na účinnú súdnu ochranu dotknuté.
      
         (1)  Ú. v. EÚ C 309, 18.9.2017.